钦定古今图书集成/明伦汇编/官常典/第523卷 > 脱力世官
## 钦定古今图书集成/明伦汇编/官常典/第523卷 > 脱力世官

按《元史》本传：“脱力世官，畏吾人也。祖八思忽都探花
爱忽赤，国初领畏吾阿剌温，灭乞里八思四部，以兵
从攻四川，殁于军。父帖哥术探花爱忽赤，宪宗命长
渴密里及曲先诸宗藩之地。浑都海阿蓝荅儿叛，执
帖哥术，械系之。帖哥术破械脱走，入觐世祖，赐金符，
袭父职，命率所部兵就征之，以功赐衣服、弓矢、鞍勒。”
又命从诸王奥鲁赤讨建都，平之，升昭勇大将军、罗
罗斯副都元帅、同知宣慰司事。至西蕃境上，蕃酋必
剌充遮道不得进，帖哥术战却之，道遂通。事闻，赐金
虎符，赏白金及衣二袭，卒于官。《脱力世官》袭职，为武
德将军、罗罗斯副都元帅、同知宣慰司事。其所部有
产金户，叛服不常，《脱力世官》往讨平之。定昌路总管
谷纳叛，与其千户阿夷谋，率众渡不思鲁河，脱力世
官引兵战，擒阿夷，杀之。德平路落来民又叛，脱力世
官又讨平之。亦奚不薛地未附，民多立寨，依险自保。
诏云南行省调罗罗斯蒙古军四百人、罗罗章六百
人，属脱力世官，从左丞爱鲁往讨之。脱力世官先至，
拔其寨。爱鲁命率兵攻罗羽，抵落穿，夺其关，获马牛
羊以给士卒。又命与万户兀都蛮攻怯儿地，其酋长
阿失据山寨不下，脱力世官先登，破之。爱鲁遂命脱
力世官总左手四翼兵，讨平亦奚不薛。又有蛮子童
者，立寨于纳土原山。行省复命脱力世官以蒙古爨
僰军与行省参政阿合八失攻之，子童穷蹙，遂降。进
兼管军副万户。蛮细狗折兴等及威龙州判官阿遮
皆凭险为乱，《脱力世官》夜入据其寨，贼散走。遣兵搜
山谷，获阿遮于深菁，斩之，籍其民五百馀户为农。《脱
力世官》入觐，授三珠虎符，加怀远大将军、罗罗斯宣
慰使，兼管军万户。既还治，括户口，立赋税，以给屯戍。
昌州苏伱、巴翠等作乱，脱力世官以云南王命讨降
之，徙其众于昌州。平川镇守千户任世禄以所部二
千人乘间遁去，屯威龙州。脱《力世官》先据其要路厄
之。世禄降。未几入觐，卒于京师。